अभिमानसिंह राना मगर
अभिमान सिंह राना मगर नेपाल दरबारका एक भारदार थिए। उनी काजी र जनरल पनि थिए। उनी कोत पर्वमा मारिने पहिलो व्यक्ति थिए।

जनरल 
माथवर सिंहको हत्या भए पछि उनलाई तीन पल्टनको जनरल सुम्पिएको थियो । प्रधानमन्त्री फत्तेजंग शाहको मन्त्रिमण्डलमा उनी प्रधानमन्त्री र प्रधान सेनापति गगन सिंह पछि तेश्रो बरियता मा थिए । भने जनरल जंगबहादुर चौथो बरियता मा थिए ।

कोतपर्व 
मुख्य लेख : कोतपर्व

कोतमा भारदारहरु गगन सिंहको हत्यारा पत्ता लगाउन जम्मा भएका थिए । रानी राज्यलक्ष्मी देवीले कसैलाई पनि बाहिर निस्कन नदिन आदेश दिएकी थिइन् । कोतभित्र जंगबहादुरको मात्र सेना देखे पछि उनलाई शंका लाग्यो । र आफ्ना सेनालाई भेट्न जाँदा उनलाई ढोकामा रहेका भिम आले (कतै युद्धवीर अधिकारी उल्लेख गरिएको ) ले रोके । उनले भिम आलेलाई धक्का दिएर बाहिर जान लागे । तब भिम आलेले जंगबहादुरको सङ्केतमा उनीमाथि सङ्गीन छातीमा रोपे । 

आफु मर्ने पक्का पक्कि जस्तो भएपछी उनले "गगन सिंहको हत्यारा जंगे हो " भन्दै भित्तामा रगतले लेखेर चिच्याए l

सन्दर्भ सामग्रीहरू 

नेपाली भारदारहरू
कोत पर्वमा मारिएकाहरू